Publication: Magyar Közlöny
Issue: MK-2011-74 (Year: 2011, Number: 74)
Era: contemporary
Section: A 114/2008. (IX. 26.) AB határozat által vizsgált népszavazási kérdés a következõképpen szólt: „Egyetért-e Ön azzal,
Paragraph Index: 1261

A 114/2008. (IX. 26.) AB határozat által vizsgált népszavazási kérdés a következõképpen szólt: „Egyetért-e Ön azzal, hogy a Magyar Köztársaság Országgyûlése, jogszabály (a Büntetõ Törvénykönyv) módosításával tegye szankcionálhatóvá a hálapénz adását és elfogadását az egészségügyben, a szociális szférában?”. Az Alkotmánybíróság a kérdést nem tartotta egyértelmûnek, mert az a hálapénz adásának és elfogadásának büntetését nem szûkítette le az egészségügyre, hanem kiterjesztette a szociális szférára. Másfelõl, a határozat szerint a hálapénz egyértelmûsége ellenére nem volt világos, hogy pontosan milyen tevékenység, milyen körben és milyen feltételek fennállta esetén vált volna szankcionálhatóvá. A jelen ügyben vizsgált kérdés nem szól a szociális szféráról, hanem kifejezetten megjelöli a háziorvosi, fogászati, járóbeteg szakellátást, valamint a fekvõbeteg gyógyintézeti ellátást. Emellett utal arra is, hogy „a személyi jövedelemadóról szóló törvényben szerepeltetett hálapénz adása és elfogadása” legyen büntetendõ. Az Szja. tv. 1. számú melléletének 7.2. pontja jelenleg úgy rendelkezik, hogy „nem adómentes a magánszemély által, hálapénz címén megszerzett vagyoni érték”. A hálapénz adása és elfogadása tehát jogilag nem tiltott cselekmény, a hálapénz összege azonban nem mentes az adó alól, annak összege a személy jövedelmét növeli. A népszavazásra bocsátandó kérdés arra irányul, hogy a hálapénz adása és elfogadása jogilag tiltott cselekmény legyen. A kérdés ellentmondást tartalmaz, mert a kérdésben foglalt tevékenység, a hálapénz adása és elfogadása nem lehet egyszerre a jog által ismert, adóköteles és a jog által szankcionált cselekmény. Az OVB ezért az OVBh.-ban az aláírásgyûjtõ ív hitelesítését az Nsztv. 13. § (1) bekezdése alapján jogszerûen tagadta meg, a kérdésben ugyanis országos népszavazás nem tartható. Következésképpen az Alkotmánybíróság az OVBh.-t helybenhagyta. Az Alkotmánybíróság a határozat közzétételét az OVB határozatának a ben való megjelenésére tekintettel rendelte el. Budapest, 2011. június 28. Dr. Paczolay Péter s. k., az Alkotmánybíróság elnöke Dr. Balogh Elemér s. k., Dr. Bihari Mihály s. k., elõadó alkotmánybíró alkotmánybíró Dr. Bragyova András s. k., Dr. Holló András s. k., alkotmánybíró alkotmánybíró Dr. Kiss László s. k., Dr. Kovács Péter s. k., alkotmánybíró alkotmánybíró Dr. Lenkovics Barnabás s. k., Dr. Lévay Miklós s. k., alkotmánybíró alkotmánybíró Dr. Stumpf István s. k., alkotmánybíró Alkotmánybírósági ügyszám: 367/H/2011. IX. Ha tá ro za tok Tá ra

Source: https://magyarkozlony.hu/hivatalos-lapok/82da21fea22507f96075b0cb3e4293d4b9f65462/dokumentumok/d3c824f8455f243b2d787d9241c755d4f90d60f0/letoltes